text: Falske nødblus over Lillebælt
  18 september 2013 kl. 17.20
  De seneste to nætter er der fyret nødraketter af over Lillebælt. Begge gange blev der ikke fundet nødstedte.
  Nødraketterne blev fyret af natten til tirsdag og igen i går aftes.
  Søværnets Operative Kommando og politiet konstaterede, at der ikke var skibe i nød i Lillebælt.
  De regner derfor med, at der har været tale om grove drengestreger.
  Finder man dem, der har affyret raketterne, bliver det meget dyrt for dem, skriver Fredericiainfo.dk.
  